ai4bharat/Pralekha huggingface dataset:
سماجی انصاف اور تفویض اختیارات کی وزارت
انڈین سائن لینگویج ریسرچ اینڈ ٹریننگ سینٹر نے ’یوم اشاراتی زبان‘منایا
معذور افراد انسانی وسائل کا ایک اٹوٹ حصہ ہیں:ڈاکٹر وریندر کمار ، وزیر
سماعت سے محروم طلباء کے لئے چوتھے ہندوستانی اشاراتی زبان مقابلہ 2021ء کے فاتحین کا بھی اعلان
پروگرام کے دوران انڈین سائن لینگویج میں درجہ Iسے Vکے لئے ترمیم شدہ نصابی کتابوں کا ڈیجیٹل فارمیٹ لانچ کیاگیا
نئی دہلی،23ستمبر؍2021:
انڈین سائن لینگویج ریسرچ اینڈ ٹریننگ سینٹر، نئی دہلی ، وزارت سماجی انصاف وتفویض اختیارات کے معذور افراد یا اشخاص کو با اختیار بنانے کے محکمےکے تحت ایک خود مختار ادارہ ہے، نے آج ڈاکٹر امبیڈکر انٹرنیشنل سینٹر نئی دہلی میں اپنا منایا۔
سماجی انصاف و تفویض اختیارات کے وزیر اس پروگرام کے مہمان خصوصی تھے اور سماجی انصاف و تفویض اختیارات کے وزرائے مملکت کماری پرتما بھومک اور جناب اے نرائن سوامی پروگرام میں مہمان اعزازی کے طورپر شریک تھے۔ڈی ای پی ڈبلیو ڈی کی سیکریٹری محترمہ انجلی بھاورا، اسکولی ایجوکیشن اور خواندگی محکمے کے ایڈیشنل سیکریٹری جناب سنتوش سارنگی، ڈی ای پی ڈبلیو ڈی کے جوائنٹ سیکریٹری اور آئی ایس ایل آر ٹی سی کے ڈاکٹر پربودھ سیٹھ اور آل انڈیا فیڈریشن آف ڈیف کے جنرل سیکریٹری جناب وی گوپالا کرشنن بھی اس موقع پر موجود تھے۔
پروگرام کے دوران مرکز نے ’ہندوستانی اشاراتی زبان کا سفر‘پر ایک دستاویزی فلم پیش کی۔سماعت سے معذور طلباء کے لئے قومی سطح پر منعقد ہونے والے ہندوستانی اشاراتی زبان مقابلہ 2021ء کے فاتحین کا اعلان کیا گیا۔سماجی انصاف و تفویض اختیارات کے وزیر نے اپنے تجربات ساجھا کرنے کےلئے ہندوستان کے مختلف مقامات کے 05فاتحین کے ساتھ بات چیت کی۔این سی ای آر ٹی کی نصابی کتابوں کو ہندوستانی اشاراتی زبان میں تبدیل کرنے کے لئے آئی ایس ایل آر ٹی سی اور این سی ای آر ٹی کے درمیان دستخط شدہ مفاہمتی عرضداشت کے مطابق پروگرام کے دوران درجہ IسےVکے لئے ترمیم شدہ نصابی کتابوں کا فارمیٹ بھی لانچ کیا گیا۔
سماجی انصاف و تفویض اختیارات کی وزیر مملکت کماری پرتما بھومک نے انڈین سائن لینگویج کے مختلف شعبوں میں مرکز کے ذریعے کئے گئے کاموں کی ستائش کی۔سماجی انصاف و تفویض اختیارات کے وزیر مملکت جناب اے نرائن سوامی نے انڈین سائن لینگویج کی سماجی اہمیت پر روشنی ڈالی، کیونکہ یہ سماعت سے معذور برادری کے درمیان سماجی اور ثقافتی طورسے یکجہتی پیدا کرتی ہے۔
سماجی انصاف و تفویض اختیارات کے وزیرڈاکٹر وریندر کمار نے ذکر کیا کہ معذور افراد انسانی وسائل کا اٹوٹ حصہ ہیں اور اُنہیں زیادہ سے زیادہ رسائی مہیا کرانا سرکار کی اعلیٰ اولیت میں شامل ہے۔معذور افراد کو بااختیار بنانے کے ساتھ ساتھ اُن کی بہبود کو یقینی بنانے کے لئے وزارت کی طرف سے متعدد فیصلے لیے گئے ہیں اور پالیسیاں وضع کی گئیں ہیں۔ وزیر اعظم کے وژن ’سب کا ساتھ، سب کا وِکاس،سب کا وشواس کے ساتھ سب کا پریاس‘ کو حاصل کرنے کے لئے معذور اشخاص کو بااختیار بنانے اور انہیں قومی دھارے میں لانے کے لئے مسلسل کوشش کی جارہی ہے۔
سائنس اور ٹیکنالوجی کی وزارت
کووڈ-19 ٹسٹنگ تجربہ گاہ کا،سی ایس آئی آر-این ای آئی ایس ٹی، جورہاٹ میں افتتاح
کووڈ-19 کی جانچ سے متعلق ایک تجربہ گاہ شمال مشرقی ادارہ برائے سائنس وٹیکنالوجی  تغیرات اور ترقیات، پی ڈبلیو ڈی، ڈاکٹر ہمنتا بسوا شرما نے اس تجربہ گاہ کا افتتاح کیا۔ سی ایس آئی آر-این ای آئی ایس ٹی کے ڈائرکٹر، ڈاکٹر جی نرہری ساستری نے اسے ایک یادگار موقع قرار دیا اور کہا کہ سی ایس آئی آر-این ای آئی ایس ٹی کی تاریخ میں یہ ایک اہم سنگ میل ثابت ہوگا۔
اس حقیقت کا اعتراف کرتے ہوئے کہ این ای آئی ایس ٹی آسام میں تحقیق اور ترقیات کا اولین ادارہ ہے، جہاں ٹسٹنگ کی سہولت فراہم کی گئی ہے۔ڈاکٹر ہمنتا بسوا شرما نے ادارے کے سائنسدانوں اور عملے کی ستائش کی، جن کی محنت سے یہ ممکن ہوسکا ہے۔
ڈاکٹر ساستری نے کہا کہ ادارے کے 10 سائنسدانوں کی ایک ٹیم، سرگرمی سے آراین اے کو وائرس سے علیحدہ کرنے میں مصروف ہے، اس کے علاوہ 40 دیگر عملہ اراکین امدادی خدمات انجام دے رہے ہیں۔ ادارے کا بائیوٹیکنالوجی ڈویژن آرٹی- پی سی آر پر مبنی کووڈ-19 ٹسٹنگ کی تکمیل میں ایک کلیدی کردار نبھا رہا ہے۔ اس کے علاوہ حکومت آسام اور جورہاٹ کی ضلعی انتظامیہ پوری سرگرمی کے ساتھ ادارے کی تمام تر کوششوں میں اپنا تعاون فراہم کررہی ہے اور ہر طرح کی حمایت بھی دے رہی ہے۔
ڈاکٹر ہمنتا بسوا شرما ،ادارے کے ڈائرکٹر ڈاکٹر جی نرہری ساستری کی موجودگی میں کووڈ-19 ٹسٹنگ تجربہ گاہ کا سی ایس آئی آراین ای آئی ایس ٹی میں افتتاح کرتے ہوئے۔
حکومت آسام کے تحت صحت وکنبہ بہبود کے محکمے کے ایک مائیکروبائیولوجسٹ کو ادارے کے تحت کووڈ-19 ٹسٹنگ تجربہ گاہ سے مربوط کیا گیا ہے، تاکہ وہ اس ٹسٹنگ کو سند دے سکے۔ توقع کی جاتی ہے کہ ٹسٹنگ کے لیے لیے جانے والے نمونے ریاستی حکومت کے تال میل سے حاصل ہوسکیں گے اور جورہاٹ کا ضلعی انتظامیہ بھی اس کام میں اپنا تعاون دے گا۔ ادارہ نے اس کے شانہ بشانہ ٹسٹنگ مقاصد کے لیے ایک پروجیکٹ سائنٹسٹ اور ایک محقق اسکالر کی خدمات بھی ٹھیکے پر حاصل کی ہیں۔
ڈاکٹر شرما نے ادارے میں چلائے جارہے پروگراموں، تحقیق، ٹیکنالوجیوں اور مصنوعات وغیرہ کی تفصیلات کا جائزہ لیا۔ انہیں یہ جان کر بڑی مسرت ہوئی کہ این ای آئی ایس ٹی نے کئی ٹیکنالوجیوں کو پیٹنٹ کرایا ہے اور ان کو کاروباری شکل دی ہے۔ ان میں جڑی بوٹی پر مبنی وجع المفاصل کے علاج میں کام آنے والا مرہم، جراثیم کا خاتمہ کرنے والا مرہم، خوشبودار پودوں کی نئی اقسام وغیرہ شامل ہیں۔
۔۔۔۔۔۔۔۔۔۔۔۔۔
م ن۔ ت ع۔
U-3006
(Visitor Counter : 150
وزارتِ تعلیم
قومی تعلیمی پالیسی میں مادری زبان میں تکنیکی تعلیم فراہم کرنا
بہتر مفاہمت اور بہتردرس و تدریس ماحصل کے لیے ہندوستانی زبانوں میں تعلیم فراہم کرنے کی غرض سےقومی تعلیمی پالیسی  2020 کے مطابق تکنیکی تعلیم کی کل ہند کونسل  نے سال 22-2021 میں ہندوستانی زبانوں میں تکنیکی تعلیم کی پہل کی ہے۔ ہندوستانی زبانوں میں انجینئرنگ کے کورس کا مواد فراہم کرنے کے لیے اے آئی سی ٹی ای نے ہندوستان کی 12 شیڈیول زبانوں میں، سال 22-2021 میں ’’اے آئی سی ٹی ای ٹیکنیکل بک رائٹنگ اور ٹرانسلیشن‘‘ متعارف کرایا ہے۔ جن زبانوں میں یہ مواد فراہم کرایا گیا ہے ان میں ہندی، مراٹھی، بنگالی، تمل، تیلگو، گجراتی، کنڑ، پنجابی، اڈیہ، آسانی، اردو اور ملیالم شامل ہیں۔اے آئی سی ٹی ای نے’اے آئی سی ٹی ای ٹرانسلیشن آٹو میشن آرٹیفیشل انٹلیجنس ٹول‘ نامی ایک ٹول بھی تیار کیا ہے جو انگلش زبان کے آن لائن کورسز کو مختلف زبانوں میں ترجمہ کرنے کے لیے ہے۔ پہلے سال کے لیے، 22 کتابوں  کا ترجمہ ہندوستان کی 9 زبانوں میں کیا گیا ہے۔ 23-2022 میں اے آئی سی ٹی ای، انگلش میں دوسرے سال کی اوریجنل بک رائٹنگ کے عمل کا پہلے ہی آغاز کرچکی ہے۔ 88 مضامین کی شناخت اے آئی سی ٹی ای کے ذریعے کی گئی ہے جو کہ دوسرے سال کے لیے ہےاور اس کا 12 ہندوستانی زبانوں میں باب وار ترجمے کا آغاز کردیا گیا ہے۔ علاوہ ازیں، حکومت، متعلقہ ریاستوں سے ، ریاستوں کے ہر ایک ڈگری اور ڈپلومہ لیول کے اداروں کی لائبریری کے لیے ہندوستانی زبانوں میں کتابوں کے ایک سیٹ کی تقسیم کے لیے متعلقہ ریاستوں کے تکنیکی تعلیم کے محکموں کے ساتھ تال میل بھی کر رہی ہے۔
بنگالی، ہندی، گجراتی، کنڑ، مراٹھی، تمل اور تیلگو کی 7 علاقائی زبانوں میں 10 ریاستوں میں 29 اداروں کی شناخت ایک یا زیادہ مضامین میں انجینئرنگ کی تعلیم فراہم کرنے کے لیے کی گئی ہے۔
اترپردیش کے طلباء سمیت طلباء کو مالی امداد فراہم کرنے کی مختلف اسکیمیں وزارت تعلیم کے ذریعے نافذ کی جارہی ہیں جن میں کالج اور یونیورسٹی کے طلباء کے لیے اسکالر شپ کی مرکزی شعبے کی اسکیم ، مرکزی شعبے کی سود میں مراعات کی اسکیم ، پوسٹ گریجویٹ  اسکالر شپ، خصوصی صلاحیتوں کے حامل طلباء کے لیے سکشم اسکالر اسکیم، طالبات کے لیےپرگتی اسکالر اسکیم، اے آئی سی ٹی ای ڈاکٹوریل فیلو شپ  وغیرہ شامل ہیں۔
یہ معلومات تعلیم کے وزیر مملکت ڈاکٹرسبھاش سرکار نے آج راجیہ سبھا میں ایک تحریری جواب میں فراہم کیں۔
وزیراعظم کا دفتر
وزیر اعظم کی راشٹرپتی بھون میں منعقدہ دفاعی تفویض اسناد کی تقریب میں شرکت
وزیر اعظم جناب نریندرمودی نے نئی دہلی میں راشٹرپتی بھون میں منعقدہ دفاعی تفویض اسناد کی تقریب میں شرکت کی۔اس تقریب میں بہادری ایوارڈ دئے گئے ۔
وزیر اعظم نے ایک ٹوئیٹ میں کہا :
’’آج پہلے دفاعی تفویض اسناد کی تقریب میں شرکت کی جہاں بہادری ایوارڈ دئے گئے ۔‘‘
نوجوانوں کے امور اور کھیل کود کی وزارت
مرکزی وزیر کھیل کود نے تین قومی کھیل ایوارڈ یافتہ کھلاڑیوں کو توصیفی اسناد اور ٹرافیوں سے نوازا
قومی اسپورٹس ایوارڈ حاصل کرنے والے، جو پہلے صدر جمہوریہ ہند سے اپنے ایوارڈ حاصل نہیں کر سکے تھے، انہیں آج نوجوانوں کے امور اور اور کھیل کود کے مرکزی وزیر جناب انوراگ سنگھ ٹھاکر نے اپنی رہائش گاہ پر توصیفی اسناد اور ٹرافیوں سے نوازا ۔
توصیفی اسناد اور ٹرافی کو آج ایک چھوٹے سے اجتماع میں اُن کے حوالے کیا گیا ، جہاں ہندوستانی شوٹر انجم مودگل ، ہاکی کوچ سرپال سنگھ  اور آنجہانی ٹینس کوچ نریش کمار  کے اہل خانہ نے اپنے ایوارڈز حاصل کئے۔
جہاں انجم کو 2019 کا ارجن ایوارڈ ملا، ہاکی کوچ سرپال سنگھ کو 2021 کا ڈروناچاریہ ایوارڈ ملا۔ دریں اثنا، آنجہانی نریش کمار کی جانب سے، ان کی پوتی، شیوانی میرچندانی نے اپنے دادا کا 2020 کا ڈرونا چاریہ ایوارڈ نوجوانوں کے امور اور کھیلوں کے عزت مآب وزیر جناب انوراگ سنگھ ٹھاکر سے حاصل کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-5283
(Visitor Counter : 53
وزارت خزانہ
کولکاتا میں انکم ٹیکس محکمہ کی تلاشی مہم
انکم ٹیکس محکمے نے کولکاتا کے ایک گروپ پر 29 جنوری 2021 کو تلاشی اور ضبطی کی کاروائی کی۔ یہ گروپ، لوہے، اسٹیل اور چائے سے وابستہ کاروبار کرتا ہے۔ محکمہ کے ڈاٹا بیس میں موجود اعداد و شمار کی بنیاد پر گروپ کے خلاف معاملات طے کیے گئے، ساتھ ہی گروپ کے مالی اسٹیٹمنٹس کا جائزہ لیا گیا، بازار سے متعلق خفیہ معلومات اکٹھا کی گئیں اور زمینی سطح پر بھی پوچھ تاچھ کی گئی۔ گروپ کی کولکاتا، جمشید پور، بھوونیشور، حیدرآباد، ممبئی اور دیگر مقامات کی 25 سے زائد عمارتوں میں تلاشی اور ضبطی سے متعلق کاروائی کی گئی۔
اس تلاشی کاروائی کے دوران پتہ چلا ہے کہ اس گروپ نے مختلف فرضی کمپنیوں کا نام فرضی شیئر کیپٹل/ غیر محفوظ قرض اکٹھا کرنے کے لئے استعمال کیا ہے۔ اس سے متعلق کئی اہم ثبوت محکمہ کے ہاتھ لگے ہیں۔ بغیر اینٹری کے متعدد نقد لین دین کے معاملات کے بارے میں بھی پتہ چلا ہے۔ اس دوران پوچھ تاچھ کے نتیجے میں یہ بات سامنے آئی کہ گروپ کے لوگوں نے اپنے خود کے بے حساب سرمائے کو واپس لانے کے لئے فرضی کاغذوں اور فرضی کمپنیوں کا استعمال کیا ہے۔ ابھی تک اس کاروائی میں 309 کروڑ روپئے کی بے حساب آمدنی کا پتہ چلا ہے۔ ملزم گروپ نے ابھی تک 175 کروڑ روپئے کے بقدر کی غیر اعلانیہ رقم کی بات قبول کی ہے۔
اس سلسلے میں مزید تحقیقات جاری ہے۔
________
ش ح ۔اب ن
U-1052
(Visitor Counter : 76
وزارت اطلاعات ونشریات
گجرا ،ہمیں زندگی میں چھوٹی چھوٹی چیزوں کی اہمیت یاد دلاتی ہے
جدید دور کا انسان اکثر دولت و شہرت کا پیچھا کرتے ہوئے زندگی میں چھوٹی چھوٹی چیزوں کی اہمیت کو نظر انداز کرجاتا ہے۔اس ناقص سفر میں وہ خوشی اور اپنے خاندان کا ساتھ کھودیتا ہے،جو کہ انسان کی سب سے بڑی طاقتوں میں سے ایک ہے ۔’گجرا‘ ہمیں چھوٹی چھوٹی چیزوں کی اہمیت اور زندگی میں ان کی قدروں قیمت کی یاد دہانی کراتی ہے۔یہ بات آج #ایم آئی ایف ایف ڈائیلاگ کے موقع پر اس فلم کے ڈائریکٹر ونیت شرما نے کہی۔
گفت و شنید کے ایک سیشن سے خطاب کرتے ہوئے ونیت نے کہا کہ یہ کہانی حقیقی زندگی کے ایک واقعہ سے اخذ کی گئی ہے جس سے وہ رو برو ہوئے ۔انہوں نے مزید کہا کہ یہ فلم دو کرداروں اور ان کی طرز زندگی کے مابین فرق کو دکھاتی ہے جس کے توسط سے حقیقی خوشی کا نچوڑ سامنے آتا ہے ۔گجر ا کا استعمال اس خوشی کے اظہار کے لئے علامتی طور پر کیا گیا ہے۔
ڈائریکٹر :ونیت شرما
پرڈیوسر : ونیت شرما پرنالی شرما،منوج ایس نائر
رائٹر:ونیت شرما
ڈی او پی :رمنی رنجن داس
ایڈیٹر :امت کلکرنی
اداکار:سچن کھیڈیکر ، سنالی کلکرنی ،جینت گاڈیکر ،شتی جوگ
ڈائریکٹر کا تعارف
ونیت شرما ایک بھارتی فلم اداکار ہیں جنہوں نے درجنوں ہندی فلموں میں کام کیا ہے،جن میں مشن کشمیر،کال ،اشوکا ،سنگھم،جڑواں-2 ،ٹھاکراورمتعدد دوسری فلمیں شامل ہیں۔انہوں نے سال2000 میں فلم مشن کشمیر کے ساتھ اپنے کیریئر کا آغاز کیا تھا۔ایک محتاط مشاہد اور تیزی کے ساتھ چیزوں کو سیکھنے والے شخص کے طور پر انہوں نے اداکاری ،اسکرپٹ رائٹنگ اور فلم سازی جیسے شعبوں میں کمال کے حصول کے لئے مسلسل کام کرتے رہے ہیں ۔
مختصر خاکہ
زندگی ایک ان سلجھی گتھی کبھی کبھی بالکل مختلف طریقے سے زندگی گزارنے والوں کے نصیب ایک دوسرے کو کاٹتے ہوئے گزرتے ہوئے۔یہ فلم اسے ایک ارسٹو کریٹ جناب اگروال اور ان کے شوفر رما کانت کی کہانی کے توسط سے بیان کرتی ہے ۔ایک دن ایک انوکھا واقعہ پیش آتا ہے جو دونوں افراد کے درمیان مشترکہ تجربہ کا ایک رشتہ قائم کردیتا ہے۔
قانون اور انصاف کی وزارت
عدالت عالیہ میں ججوں کی تقرری
سال 2014 سے عدالت عالیہ میں ججوں کی تقرری کی تفصیلات کو ظاہر کرنے والا ایک بیان اس کے ساتھ ضمیمہ-A کے طور پر منسلک ہے۔
14.03.2022 تک، عدالت عالیہ  میں 1104 ججوں کی منظور شدہ تعداد کے مقابلے میں، 699 ججز اس عہدے پر فائز ہیں، جبکہ ججوں کی 405 اسامیاں پُر کی جانی ہیں۔ 405 آسامیوں میں سے، فی الحال، 175 تجاویز حکومت اور سپریم کورٹ کالجیم کے درمیان کارروائی کے مختلف مراحل میں ہیں۔ ہائی کورٹس میں 230 اسامیوں کے سلسلے میں ہائی کورٹ کالجیم سے مزید سفارشات موصول ہونا باقی ہیں۔ ہائی کورٹس میں ججوں کی موجودہ تعداد اور خالی اسامیوں کی تفصیلات ضمیمہ-B میں منسلک ہیں۔ ہائی کورٹس میں خالی اسامیوں کو پُر کرنا ایگزیکٹو اور عدلیہ کے درمیان ایک مسلسل، مربوط اور باہمی تعاون کا عمل ہے۔ اس کے لیے ریاست اور مرکز دونوں سطح پر مختلف آئینی اتھارٹیز سے مشاورت اور منظوری درکار ہوتی ہے۔ اگرچہ موجودہ اسامیوں کو تیزی سے پُر کرنے کی ہر ممکن کوشش کی جا رہی ہے، لیکن ہائی کورٹس میں ججوں کی اسامیاں ججوں کی ریٹائرمنٹ، استعفیٰ یا ترقی اور ججوں کی تعداد میں اضافے کی وجہ سے پیدا ہوتی رہتی ہیں۔
سال 2014 سے لے کر اب تک مختلف ہائی کورٹس میں ججوں کی کل 198 نشستیں قائم کی گئی ہیں جن کی تفصیلات ضمیمہ-C میں ہیں۔
ہائی کورٹس کے ججوں کی تقرری آئین ہند کی دفعات 217 اور 224 کے تحت کی جاتی ہے، جو کسی بھی ذات یا طبقے کے افراد کے لیے ریزرویشن فراہم نہیں کرتی ہیں۔ تاہم، حکومت اعلیٰ عدلیہ میں ججوں کی تقرری میں سماجی تنوع کے لیے پُرعزم ہے اور ہائی کورٹس کے چیف جسٹسز سے درخواست کرتی رہی ہے کہ ججوں کی تقرری کے لیے تجاویز بھیجتے وقت ہائی کورٹس میں ججوں کی تقرری میں سماجی تنوع کو یقینی بنانے کے لیے درج فہرست ذاتوں، درج فہرست قبائل، دیگر پسماندہ طبقات، اقلیتوں اور خواتین کے طبقے سے تعلق رکھنے والے موزوں امیدواروں پر غور کیا جائے۔
قانون اور انصاف کے مرکزی وزیر جناب کرن رجیجو نے آج لوک سبھا میں یہ معلومات فراہم کی۔
وزیراعظم کا دفتر
وزیر اعظم نے سکم میں سڑک حادثہ میں فوجی جوانوں کی زندگیوں کے ضیاع پر اظہار افسوس کیا
وزیر اعظم جناب نریندر مودی نے سکم میں سڑک حادثہ میں فوجی جوانوں کی زندگیوں کے ضیاع پر افسوس کا اظہار کیا ہے ۔ جناب مودی نے سڑک حادثہ میں زخمی ہونے والوں کی جلد صحت یابی کی بھی تمنا کی۔
وزیر اعظم کے دفتر نے ٹویٹ کیا؛
’’ سکم میں سڑک حادثے میں ہمارے بہادر فوجی جوانوں کی زندگیوں کے ضیاع پر مجھے دکھ ہے۔ سوگوار کنبوں کے ساتھ اظہار تعزیت۔ زخمیوں کی جلد صحت یابی کی تمنا کرتا ہوں: پی ایم @نریندر مودی ‘‘
وزارات ثقافت
جیوترگمے - گمنام فنکاروں کی صلاحیتوں کو اجاگر کرنے والا تہوار اختتام پذیر
جناب ارجن رام میگھوال نے کبیر گیان کی خصوصی پرفارمنس پیش کیا
یہ نوجوان نسل کی ذمہ داری ہے کہ وہ اپنے ثقافتی ورثے کو آگے لے جائیں: محترمہ میناکشی لیکھی
سنت کبیرداس کا وژن بھارتی ثقافت کو سمجھنے کے لیے کلید ہے: جناب ارجن رام میگھوال
جیوترگمے، ملک بھر سے نایاب موسیقی کے آلات بشمول گلی کوچوں میں پرفارمنس کرنے والے افراد، ٹرین میں تفریح کرانے والے افراد اور مندروں سے منسلک فنکاروں وغیرہ کی صلاحیتوں کو اجاگر کرنے کے لیے ایک منفرد تہوار آج کمانی آڈیٹوریم نئی دہلی میں اختتام پذیر ہوا۔
اس موقع پر ثقافت اور امور خارجہ کی وزیر مملکت محترمہ میناکشی لیکھی، ثقافت اور پارلیمانی امور کے وزیر مملکت جناب ارجن رام میگھوال اور ثقافت کی وزارت کے سکریٹری جناب گووند موہن موجود تھے۔
اس موقع پر ثقافت کے وزیر مملکت جناب ارجن رام میگھوال نے کبیر گیان کی خصوصی پرفارمنس پیش کی۔ جناب میگھوال نے کبیر روایت کی اہمیت کو بیان کرتے ہوئے کہا کہ ہمیں بھارتی ثقافت کو سمجھنے کے لیے سنت کبیر داس جی کے وژن کو سمجھنے کی ضرورت ہے۔
اپنے خطاب میں محترمہ میناکشی لیکھی نے کہا کہ یہ نوجوانوں کی ذمہ داری ہے کہ وہ ہماری بھرپور ثقافتی تاریخ کو آگے بڑھائیں۔ انہوں نے مزید کہا کہ فیسٹول کے دوران بجائے جانے والے نایاب آلات نے ایسے وقتوں میں بھی لوگوں کو آواز دی ہے جب معاشرے میں الفاظ سننے سے ناکام رہے تھے۔
محترمہ میناکشی لیکھی نے برہم وینا کے سب سے سینئر فنکار جناب آنند بیگ کو اعزاز سے نوازا۔ اس کے بعد فنکاروں کی مختلف نایاب موسیقی کے آلات پر پرزنٹیشنز پیش کی گئیں۔ سنگیت ناٹک اکادمی کے سکریٹری نے تقریب کو کامیاب بنانے کے لیے سبھی کا تہہ دل سے شکریہ ادا کیا۔
5 روزہ فیسٹول میں ملک کے کونے کونے سے نا معلوم اور گمنام فنکاروں نے اپنی صلاحیتوں کا مظاہرہ کیا۔ ہر روز 15 فنکاروں نے اپنے فن کا مظاہرہ کیا۔ یہ ایک سوشل میڈیا مہم کے ذریعے حاصل کیا گیا جس کے تحت آنے والوں سے کہا گیا کہ وہ اپنی کارکردگی کا ایک چھوٹا کلپ بھیجیں۔ اندراجات کا جائزہ لیا گیا اور نامور موسیقاروں اور کئی معروف اداروں کی سفارشات پر غور کرنے کے بعد کل 75 پرفارمنس کا انتخاب کیا گیا۔
للت کلا گیلری میں ایک لائیو نمائش کا اہتمام کیا گیا جس میں کمائیچہ، راونہتھا، رباب، پنگ، سارنگی، جوڑیا پاوا، کھول جیسے آلات موسیقی کی نمائش کی گئی جو ہمارے ملک کے مختلف حصوں سے تعلق رکھتے ہیں۔
اس کے ساتھ ہی نایاب آلات موسیقی جیسے کہ مدلم، رودر وینا، دکد، شہنائی اور نداسورام کی تیاری پر ورکشاپس کا انعقاد کیا گیا، جس میں روزانہ فنکار، اسکالرز، محققین، طلباء وغیرہ جوش و خروش کے ساتھ آتے تھے۔ 20 نایاب آلات موسیقی کی نمائش بھی کی گئی۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 75
جل شکتی وزارت
واٹر ٹربیونلز
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں بتایا کہ بین ریاستی دریاؤں کے پانی اور دریا کی وادی سے متعلق تنازعات کا فیصلہ کرنے کے لئے پارلیمنٹ نے بین ریاستی دریا کے پانی کے تنازعات  کا ایکٹ، 1956 تیار کیا ہے۔ جب بین ریاستی دریاؤں کے بارے میں کسی پانی کے تنازعہ سے متعلق کسی ریاستی حکومت کی جانب سے مذکورہ ایکٹ کے تحت کوئی درخواست موصول ہوتی ہے اور مرکزی حکومت کی رائے میں پانی کے تنازعہ کو بات چیت سے حل نہیں کیا جاسکتا، تو پانی کے تنازعہ کے فیصلے کے لیے مرکزی حکومت واٹر ڈسپیوٹ ٹریبونل کی تشکیل کرتی ہے۔ اب تک 9 آبی تنازعات کے ٹربیونلز بین ریاستی دریا کے پانی کے تنازعات کا فیصلہ کرنے کے لیے تشکیل دیے گئے ہیں جن میں سے 5 ٹربیونلز نے آبی تنازعات کا فیصلہ کیا ہے اور بعد میں یہ ٹربیونلز ختم کر دیے گئے ہیں۔ 5 ختم کئے گئے ٹربیونلز کی تفصیلات اور حیثیت ضمیمہ I میں دی گئی ہے۔ 4 فعال ٹربیونلز کی تفصیلات اور حیثیت ضمیمہ II میں دی گئی ہے۔
ترمیم شدہ آئی ایس آر ڈبلیو ڈی ایکٹ، 1956 کے مطابق پانی کے تنازعات کے فیصلے کے مختلف مراحل کے لیے وقت کی مدت پہلے سے ہی مقرر ہے۔
۔۔۔۔۔۔
ش ح۔ اگ۔ ن ا۔
U-1434
(Visitor Counter : 86
کامرس اور صنعت کی وزارتہ
تجارت و صنعت کے وزیر نے ای-کامرس اور ڈیٹا لوکلائزیشن کے موضوع پر حصص داروں کے ساتھ میٹنگ کی
پیوش گوئل ای-کامرس اور ڈیٹا لوکلائزیشن کے موضوع پر صنعتی حصص داروں کے ساتھ ملاقات کرتے ہوئے
نئی دہلی،17جون2019؍تجارت و صنعت اور ریلویز کے مرکزی وزیر جناب پیوش گوئل آج ای-کامرس اور ڈیٹا لوکلائزیشن کے موضوع پر نئی دہلی میں صنعت کے حصص داروں کے ساتھ میٹنگ کررہے ہیں۔
جن عام موضوعات پر تبادلہ خیال ہوا، ان میں بڑھتی ہوئی ڈیجیٹل معیشت میں ہندوستان کے لئے مواقع ، ای-کامرس کی ایجاد کے سبب ہندوستان کی جی ڈی پی میں ویلیو ایڈیشن ، چار پہلوؤں-پرائیویسی، سیکورٹی، سیفٹی اور آزادانہ انتخاب کے پہلوؤں سے ڈیٹا کی بہاؤ کی سمجھ، ڈیٹا کی ملکیت اور اسے مشترک کرنا، سرحد پار ڈیٹا کا حصول، لاگت اور ڈیٹا کے استعمال کی نگرانی کے ذرائع شامل ہیں۔
ہندوستان کی ای-کامرس کمپنیوں کے ساتھ وزیر تجارت کی میٹنگ کے دوران جن امور پر بحث کا امکان ہے، ان میں ای –کامرس سے مستفید ہوسکنے والی ہندوستانی کمپنیوں کی طاقت اور کمزوری ، بڑی غیر ملکی مسابقت سے درپیش خطرات ، مساوی مواقع کی دستیابی اور غیر مسابقتی طور طریقوں کے اثرات شامل ہیں۔ سرحد پار ڈیٹا کا حصول اور اس کی لاگت ، ملکیت، ڈیٹا اور حسن عمل کی شراکت داری اور انڈین ڈیٹا سرورز، ای- میلز، کلاؤڈس کے استعمال پر ہونے والا خسارہ جیسے امور پر بھی ای-کامرس کمپنیوں کے ساتھ میٹنگ کے دوران غورو فکر کا امکان ہے۔
ڈیٹا لوکلائزیشن کے سبب لاگت میں اضافہ اور حسن کارکردگی میں کمی، ڈیٹا لوکلائزیشن کے ضابطوں کے مطابق ڈیٹا انفرااسٹرکچر کی تیاری کے لئےٹائم لائن اور انڈین ڈیٹا سرورز ، کلاؤڈس، ای-میلز، امکانات، احاطہ، فوائد ، نقصانات، لاگت اور منافع چند ایسے موضوعات ہیں ، جو ہندوستان کی آئی ٹی کمپنیوں کے ساتھ پیوش گوئل کی میٹنگ کے دوران موضوع گفتگو بن سکتے ہیں۔ لاگت میں ممکنہ اضافہ اور ڈیٹا لوکلائزیشن کے سبب حسن کارکردگی میں کمی ، پرائیویسی، سیکورٹی،انتخاب اور حسن کارکردگی کا حصول اور ہندوستانی سرورز ، ای –میلز، کلاؤڈس کے استعمال کی صورت میں ہونے والا نقصان غیر ملکی آئی ٹی فرموں کے ساتھ وزیر موصوف کی میٹنگ کے ایجنڈے میں شامل ہیں۔
میٹنگ میں تجارت و صنعت کے وزیر مملکت سوم پرکاش ، ڈی پی آئی آئی ٹی کے سیکریٹری ، محکمہ تجارت کے سیکریٹری، الیکٹرونکس اور اطلاعاتی ٹیکنالوجی کی وزارت کے سیکریٹری، آر بی آئی کے ڈپٹی گورنر بی پی قانون گو، وزارت خارجہ، محکمہ تجارت اور ڈی پی آئی آئی ٹی کے سینئر افسران ،کامرس کمپنیوں کے نمائندے میٹنگ میں شرکت کررہے ہیں۔
U: 2487
(Visitor Counter : 68
وزارات ثقافت
ثقافت کی وزارت ،آئی بی سی کے ساتھ مل کر 5 مئی کو ویساکھ پورنیما کا مبارک دن منائے گی
’یو این یوم ویساک‘ کے موقع پر دہلی اور ملک بھر میں کئی پروگرام منعقد کیے جائیں گے
ثقافت کی وزارت، آئی بی سی کے ساتھ مل کر 5 مئی کو ویساکھ پورنیما کا مبارک دن عقیدت و احترام کے ساتھ منائے گی۔ بین الاقوامی بدھسٹ کنفیڈریشن ، ہمالیائی بدھسٹ کلچر ایسوسی ایشن  کے ساتھ مل کر نئی دہلی کے نیشنل میوزیم، میں یہ تقریب منائے گی۔
اس موقع پر مختلف خودمختار بدھ تنظیمیں اور وزارت ثقافت کے تحت گرانٹی دینے والے ادارے کئی پروگرام/تقریبات منعقد کر رہے ہیں۔
سنٹرل انسٹی ٹیوٹ آف بدھسٹ اسٹڈیز  لیہہ کا تمام عملہ اور 600 طلباء لداخ بدھسٹ ایسوسی ایشن  اور لداخ گونپا ایسوسی ایشن  کی جانب سے لیہہ کے پولو گراؤنڈ میں منعقد ہونے والی شاندار تقریبات میں شرکت کریں گے۔ اس موقع پر سی آئی بی ایس لیہہ کے طلباء کی طرف سے ’منگلاچرن‘  کی جائے گی۔ اس کے علاوہ، لداخ کے مرکز کے زیر انتظام علاقے کے لیہہ سی آئی بی ایس کےطلباء کے ذریعہ، بدھ کے پہلے خطبہ کی معرض وجود میں آنے اور ترسیل کی تصویر کشی کرنے والے دو ٹیبلوز کی نمائش کی جائے گی۔
صبح 6 بجے ’بدھ جینتی سماروہ‘ کا اہتمام کیا جائے گا اور اس موقع پر سنٹرل انسٹی ٹیوٹ آف ہائر تبتی اسٹڈیز، سارناتھ کے ذریعہ ریسرچ میگزین، ’’ڈی ایچ آئی ایچ‘‘ کے 63ویں ایڈیشن کا اجراء ہوگا۔
نالندہ، بہار کے راہب-طلبہ کے ذریعہ بدھ مندر میں روایتی پوجا نوا نالندہ مہاویہارا  کی جائے گی۔ اس کے بعد ’بدھ مت اور بہار‘ کے موضوع پر ایک روزہ قومی سیمینار ہوگا۔
سنٹرل انسٹی ٹیوٹ آف ہمالین کلچر اسٹڈیز ، داہنگ، اروناچل پردیش کے ذریعہ اس مبارک موقع پر پوجا کی تقریب اور دیگر رسومات کے ساتھ ساتھ مباحثہ مقابلہ کا انعقاد بھی ہوگا۔
اس موقع پر ، اروناچل پردیش کی جینٹسی گارڈن ریبجل لنگ خانقاہ، اپنے راہب طلباء کے ذریعے عالمی امن کی دعا اور ’منگلاچرن‘ کا انعقاد کرے گی۔اس دن کو منانے کے لیے تبت ہاؤس میں خواہش مند بودھیستو منت کی ایک تقریب منعقد کی جائے گی۔
اروناچل پردیش کی توانگ خانقاہ، میں ’’بدھ کی تبلیغ، امن اور سکون‘‘ کے عنوان پر تقریری و لیکچر مقابلہ منعقد کرکے اس موقع کو منایا جائےگا۔
ہماچل پردیش کے دھرم شالہ ، تبتی ورکس اینڈ آرکائیوز کی لائبریری ، میں، یکم مئی سے 5 مئی 2023 تک ایک حیوانیات کی شعوری کانفرنس ،کا انعقاد کرے گی تاکہ اس دن کو یادگار بنایا جا سکے۔
وشاکھ بدھ پورنیما، پوری دنیا کے بدھ مت کے ماننے والوں کے لیے سال کا سب سے مقدس دن ہے کیونکہ یہ بھگوان بدھ کی زندگی کے تین اہم واقعات – پیدائش، روشن خیالی، اور مہاپری نروان کی نشاندہی کرتا ہے۔ اس دن کی خاص اہمیت ہے کیونکہ بدھ مت کی ابتدا ہندوستان میں ہوئی تھی۔ 1999 سے اسے اقوام متحدہ کی جانب سے بھی ’یو این ڈے آف ویساک‘ کے طور پر تسلیم کیا گیا ہے۔ اس سال وشکھ بدھ پورنیما 5 مئی کو منائی جارہی ہے۔
حال ہی میں، وزارت ثقافت نے پہلی عالمی بدھ سربراہ کانفرنس  منعقد کی جس میں 30 ممالک کے 500 سے زیادہ شرکاء نے شرکت کی۔ اس کا افتتاح وزیر اعظم جناب نریندر مودی نے کیا۔ وزارت ثقافت نے اپنے ادارے، بدھ مت کی ایک عالمی تنظیم، آئی بی سی کے ساتھ، بین الثقافتی روابط کو دوبارہ قائم کرنے اور شنگھائی تعاون تنظیم کے ممالک کے بدھ فن کے درمیان مشترکات تلاش کرنے کے لیے ، 14 سے 15 تاریخ تک شنگھائی تعاون تنظیم  ممالک کے ماہرین کی ایک کامیاب بین الاقوامی میٹنگ منعقد کی،جس کا صدر دفتر نئی دہلی میں ہے۔